CELEX: 62011CN0290
Language: sk
Date: 2011-06-09 00:00:00
Title: Vec C-290/11 P: Odvolanie podané 9. júna 2011 : Comap SA proti rozsudku Všeobecného súdu (ôsma komora) z  24. marca 2011 vo veci T-377/06, Comap/Komisia

27.8.2011   
            
            
               SK
            
            
               Úradný vestník Európskej únie
            
            
               C 252/18
            
         Odvolanie podané 9. júna 2011: Comap SA proti rozsudku Všeobecného súdu (ôsma komora) z 24. marca 2011 vo veci T-377/06, Comap/Komisia
   (Vec C-290/11 P)
   2011/C 252/32
   Jazyk konania: francúzština
   
      Účastníci konania
   
   
      Odvolateľka: Comap SA (v zastúpení: A. Wachsmann a S. de Guigné, advokáti)
   
      Ďalší účastník konania: Európska komisia
   
      Návrhy odvolateľky
   
   
               —
            
            
               v 
                     prvom rade,
                  
               
               
                           —
                        
                        
                           zrušiť ako celok na základe článku 256 ZFEÚ a článku 56 Protokolu č. 3 o Štatúte Súdneho dvora Európskej únie rozsudok Všeobecného súdu z 24. marca 2011, Comap/Komisia, vo veci T-377/06,
                        
                     
                           —
                        
                        
                           vyhovieť návrhom predloženým spoločnosťou Comap SA v prvostupňovom konaní pred Všeobecným súdom,
                        
                     
                           —
                        
                        
                           
                              
                                 v
                               dôsledku toho:
                           
                                       —
                                    
                                    
                                       zrušiť rozhodnutie Európskej komisie K(2006) 4180, v konečnom znení, z 20. septembra 2006, týkajúce sa konania podľa článku 81 Zmluvy ES a článku 53 Dohody EHP (Vec COMP/F-1/38.121) — Tvarovky) v časti, v ktorej sa týka spoločnosti Comap SA, ako aj odôvodnenie, ktoré podopiera jeho výrok v rozsahu, v ktorom ukladá pokutu spoločnosti Comap SA,
                                    
                                 
                     
         
               —
            
            
               
                  
                     subsidiárne,
                  
               
               
                           —
                        
                        
                           zrušiť na základe článku 261 ZFEÚ pokutu vo výške 18,56 milióna eur uloženú spoločnosti Comap SA v článku 2 písm. g) už citovaného rozhodnutia Európskej komisie alebo znížiť na základe článku 261 ZFEÚ túto pokutu na primeranú sumu,
                        
                     
         
               —
            
            
               
                  
                     v
                   každom prípade zaviazať Európsku komisiu na náhradu všetkých trov konania vrátane trov, ktoré vznikli spoločnosti Comap SA v konaní pred Všeobecným súdom.
            
         
      Odvolacie dôvody a hlavné tvrdenia
   
   Odvolateľka uvádza štyri odvolacie dôvody na podporu svojho odvolania.
   Vo svojom prvom odvolacom dôvode Comap tvrdí, že došlo k porušeniu jej práva na preskúmanie veci nestranným a nezávislým súdom, keďže preskúmanie rozhodnutia Komisie, teda inštitúcie, ktorá kumuluje vyšetrovacie a sankčné funkcie uskutočnené Všeobecným súdom, sa obmedzilo na preskúmanie zjavne nesprávnych právnych a skutkových posúdení, pričom nedošlo k preskúmaniu v rámci neobmedzenej právomoci zakladajúcemu sa na úplnom preskúmaní skutkových okolností veci a najmä predložených dôkazov.
   Vo svojom druhom odvolacom dôvode odvolateľka vytýka Všeobecnému súdu, že voči nej uplatnil príliš reštriktívnu koncepciu pojmu „verejné dištancovanie sa“, ktorá porušuje požiadavky zásady doslovného výkladu predpisu trestného práva potvrdenej v článku 7 ods. 1 EDĽP, ktorá „ukladá, aby sa predpisy trestného práva neprimerane neuplatňovali v neprospech obvineného“. Táto koncepcia porušuje tiež zásadu, podľa ktorej sa v prípade pochybností rozhoduje v prospech podniku, ktorému je určené rozhodnutie, pričom túto zásadu je nutné rešpektovať vzhľadom na zásadu prezumpcie neviny.
   Vo svojom treťom odvolacom dôvode Comap uvádza, že došlo k skresleniu viacerých dôkazov, čo viedlo k nesprávnej právnej kvalifikácii niektorých dvojstranných zmlúv medzi odvolateľkou a jednou z jej konkurentiek po vyšetrovaní uskutočnenom Komisiou.
   Vo svojom štvrtom odvolacom dôvode odvolateľka nakoniec vytýka Všeobecnému súdu, že nesplnil povinnosť odôvodnenia, keďže sa domnieval, že Komisia z právneho hľadiska dostatočne preukázala účasť spoločnosti Comap na jedinom a nepretržitom porušení po marci 2001.